<classify> RAMADHAN HASSAN-DODOMA NAIBU Waziri Ofisi ya Rais, Tawala za Mikoa na Serikali za Mitaa Tamisemi,Mwita Waitara amesema bado kuna changamoto ya wanafunzi kupewa mimba,lakini familia zimekuwa zikiyamaliza kindugu. Alitoa kauli hiyo mwishoni mwa wiki wakati wa kilele cha Siku ya Idadiya Watu Duniani ambapo pia ripoti ya hali ya idadi ya watu duniani imezinduliwa. Waitara ambaye ni Mbunge wa Ukonga, alisema ni wajibu wa Serikali kwakushirikiana na wadau mbalimbali kumaliza tatizo la mimba za utotoni. Hapa tuna shida kidogo na hili tunatakiwa kulitolea elimu, mwanafunzianapewa mimba na anayempa mimba anajulikana kabisa, lakini unakuta mambo hayawanayamaliza kama ndugu, hapa kunakuwa shida kwa sababu nani ataweza kutoaushahidi mahakamani? Mimba ni nyingi, lakini zinaishia hewani tu, tupeleke uelewa katikamashule, wakati mwingine wanaowapa mimba ni ndugu kabisa, alisema Waitara. Katika hatua nyingine, Waitara alisema Serikali itaendelea kuwajali watuwenye ulemavu ambapo kwa sasa imetoa maelekezo majengo mapya yanayojengwalazima kuwe na miundombinu kwa watu wenye ulemavu. Tumeagiza pia kuwe na chumba maalumu kwa ajili ya watoto wa kike kujihifadhipindi wanapokuwa katika siku zao, lakini pia sasa hivi lazima kuwe na walimu wakike ambao watakuwa wakiwaambia shida zao, alisema Waitara. Mkuu wa Wilaya ya Dodoma, Patrobas Katambi, alisema ripoti ya hali yaidadi ya watu duniani imeonesha kwamba bado kuna changamoto katika suala lamimba za utotoni, ukosefu wa ajira, vifo vya wajawazito na ukatili wa kijinsia. Katambi alisema ni lazima nguvu ziwekwe kutatua changamoto hizo huku akilitaka Shirika la Umoja wa Mataifa linaloshughulikia idadi ya watuUNFPA kusaidiana na Serikali kutatua matatizo hayo.  <topic>: AFYA 